Tuhamägi
Tuhamägi ehk šlakimägi ehk räbumägi on ärapõletatud põlevkivi või söe jäätmetest soojuselektrijaamade või katlamajade lähedal kuhjatud tehismägi. Eestis on tuhamäed levinud Ida-Virumaal (Kohtla-Järve SEJ tuhamäed, Rakke Lubjatehase tuhamägi, Kohila tuhamägi, Narva tuhamägi, Püssi tuhamäed jt). Keemiatööstuse tarbetutest jääkidest tekivad poolkoksimäed. Tavakasutuses kutsutakse kõiki põlevkivi kaevandamis- ja töötlemisjääkide kuhjatisi tuhamägedeks, hoolimata nende tehispinnavormide ilmselgest erinevusest nii koostiselt kui ka kujult; Eesti 40 tuhamäest on 33 tegelikult aherainemäed. Nt Rummu tuhamägi on tegelikult paekivi kaevandamisel tekkinud aherainemägi.